kardosdrur/scandi-wiki huggingface dataset:
Söderköping

Söderköping er en svensk by som ligger i Östergötlands län i Östergötland. Den er administrationsby i Söderköpings kommune og i 2010 havde byen 6.992 indbyggere.

Söderköpings kanalhavn 

Söderköpings kanalhavn er et havneanlæg ved Göta kanal med stenkaj. Enkeltslusen er bygget i 1874 og har to porte. I middelalderen og lang tid fremover beskyttedes Söderköpingsåns udløb i havet af Stegeborg ved Slätbaken.

Eksterne kilder og henvisninger

Byer i Östergötlands län
Göta kanal
Slätbaken

Slätbaken er en fjord eller havbugt i Östergötland, i Söderköpings och Norrköpings kommuner. Inderst i bugten ligger den østlige ende af Göta kanal ved Mem, i nærheden Söderköping. Ruinen Stegeborg ligger på en holm i vigens sydøstlige del og afspærrede tidligere det smalle indløb som førte til Söderköping. Nord for Slätbaken ligger halvøen Vikbolandet. Øen Eknön ligger ved Slätbaken udmunding i Østersøen, og ud for, og syd for ligger Sankt Anna skærgård. Vigens nordlige side domineres af bjerge, hvor der findes flere kobberminer fra 1600-tallet. Slätbaken er op omkring 45 meter dyb.

Östergötland
Göta kanal
Østersøen
Bugter
Tusch

Tusch er en væske, som indeholder forskellige pigmenter, som gør det muligt at farve en overflade ved skrivning eller tegning. Blæk påføres normalt med en pen eller en pensel. Tusch består oprindelig af et fast pigment, vand og et bindemiddel. Dette tusch er identisk med den tidligste form for blæk.

Som pigment benyttes oftest kønrøg men farvede pigmenter kendes også. Som bindemiddel kan f.eks. benyttes lim eller shellak opløst i lidt ammoniakvand. Det sidste giver en tusch, der er uopløselig i vand, når den først er tørret. Dette kan udnyttes, hvis man farvelægger en tuschtegning med akvarelfarve. Også opløste farver kendes. 

Til rørpenne anvendes en særlig tusch, der ikke er så tilbøjelig til at stoppe røret til.

Kinesisk tusch 
Kinesisk tusch, der ikke må forveksles med kinesisk tegnetusch, der blot er almindelig tusch på flaske, er faste blokke af kønrøg og et bindemiddel, normalt lim. Tuschen rives med vand på en udhulet sten, til der dannes en farvet væske med den ønskede intensitet. Kinesisk tusch anvendes traditionelt til skrivning og tegning med pensel af kinesere og japanere. Oprindelig har man skrevet på bambusstokke.

Moderne tusch 
Betegnelsen tusch, ofte med en anden stavemåde, bruges i dag ofte om tuschpenne, der indeholder farver opløst i vand eller et organisk opløsningsmiddel. Farven siver fra et reservoir gennem en filt- eller fiberspids ud på skrivefladen. Tuschpenne fås i mange farver og toner og bruges dels af børn, dels af reklametegnere, grafikere og arkitekter. Tuschpenne bruges også til at skrive med. 

Menneskeskabte materialer
Væsker
Abbado

Abbado (fra  "abbed") er navnet på:
 Claudio Abbado (1933, Milano 2014), en italiensk dirigent
 Daniele Abbado (* 1958, Milano), en italiensk teater og tv-instruktør
 Marcello Abbado (1926, Milano – 2020, Stresa), en italiensk komponist og pianist
 Michelangelo Abbado (1900, Alba 1979), en italiensk violinist og lærer
 Roberto Abbado (* 1954, Milano), en italiensk dirigent
Somalias fodboldlandshold

Somalias fodboldlandshold repræsenterer Somalia i fodbold for herrer. Landet spillede sin første landskamp i 12. november 1963 hvor landet tabte  0-14 til Nordkorea. Somalia har aldrig kvalificeret sig til VM eller Africa Cup of Nations.

Referencer 

Fodboldlandshold i Afrika
Odd

Odd er et norrønt drengenavn, som betyder spids. Navnet er mest brugt i Norge.

Udbredelse
Antal af personer med navnet Odd i nævneværdige lande:
 : 21.572 (2012)
 : 1.288 (2013)
 : 88 (2013)
 : 51 (2013)
 : 13 (2013)
 : 3 (2012)

Kendte med navnet Odd
 Odd Einar Dørum
 Odd Nerdrum
 Odd Eriksen
 Odd Hassel
 Odd Roger Enoksen
 Odd Sørli

Se også
 ODD Grenland
 Odd Fellow Palæet

Kilder

Drengenavne
Missionshotel

Missionshoteller var i Danmark en særlig type hoteller mellem 1888 og 2011, hvor det sidste egentlige missionshotel Stella Maris i Svendborg blev solgt af Indre Mission for at blive renoveret og drevet videre efter et andet koncept.

Man havde morgenandagt, fællesbøn og alkoholforbud.

I 2004 var der endnu 4 missionshoteller tilbage i Danmark, og disse var organiseret i sammenslutningen Danmarks Missionshoteller.

I dag findes der endnu et antal hoteller/gæstgiverier i Danmark, der klassificerer sig som enten refugier, sømandshjem eller missionshoteller, men betegnelserne dækker ikke længere helt det samme, som var kendetegnende for de egentlige missionshoteller indtil 2011.

Referencer

Litteratur 
 Henning Sørensen: Afholdshoteller i Danmark. Træk af en kulturhistorie. Hovedland, 2007 (174 sider) 


Hoteller
Indre Mission
Den Historiske Miniby

Den Historiske Miniby er en miniby i Fredericia der blev etableret i 1983. 

Minibyen er en model af Fredericia, som den så ud efter den slesvig-holstenske belejring 6. juli 1849. Minibyen er i størrelsesforholdet 1:10 og det er planlagt, at den skal indeholde ca. 1.200 bygninger. Byen bliver bygget af arbejdsledige og pensionister.

{| 
|-
| valign="top" |

Referencer 

Bygninger, konstruktioner og anlæg i Fredericia
Frilandsmuseer i Danmark
Museer i Region Syddanmark
Museer etableret i 1983
Minibyer i Danmark
Kultur i Fredericia
Vadstena kommun

Vadstena kommun ligger i det svenske län Östergötlands län. Kommunens administration ligger i byen Vadstena.

Byer 
Vadstena kommune har to byer.
I tabellen opgives antal indbyggere pr, 31. december 2005.

Vadstena kommun blev grundlagt 1.januar 1971 ved sammenlægning med Hovs församling fra Folkunga landskommun. Den blev 1. januar 1974 en del af Motala kommun. Samarbejdet i den nye kommunedannelse gik imidlertid dårligt og i 1980 blev Vadstena kommun igen selvstændig, men udvidet med to sogne fra Aska kommmune

Kommunevåbnet 
Blasonering: I et felt af guld den hellige Birgitta figur – med glorie, men tøj og sko i sølv – sidende i en rød stol og hun skriver med en gåsefjer i en bog. Begge dele af sølv, ansigt og hænder i guld

Motivet er fra 1400-tallet. Det blev godtaget som våben for Vadstena i 1938. Ved sammenlægningen med Motala i 1974 blev våpnet taget ud af brug. Efter at kommunedannelsen med Motala ophørte i 1980 blev det taget i brug igen, og den nye Vadstena kommun lod det registrere i Patent- og registreringsverket i år 1989.

Også de gamle kommuner Folkunga og Østgøta-Dal havde kommunevåben. Gyldigheden av disse kommunevåben ophørte da de ble en del af Vadstena kommun.

Vadstena kloster 
I Vadstena by, der er et kulturcentrum fra middelalderen ligger også Vadstena kloster, der er planlagt og tegnet af den hellige Birgitta og som blev indviet i 1384. Klostret blev stærkt favoriseret af kongehuset og blev hurtigt Sveriges førende åndelige centrum og landets største jordejer.

Klostrets mandlige afdeling bestod frem til 1555 da brødrene blev enten til præster eller til læger. Den kvindelige del bestod til og med 1595 da de sidste medlemmer blev fordrevet til Polen af kong Karl 9.

Eksterne kilder og henvisninger 

Kommuner i Östergötlands län
Vester Karleby

Vester Karleby er en landsby på Lolland i Herredskirke Sogn, beliggende ca. 5 km nord for Nakskov. Ordet Karl er i gammel dansk benævnelsen for et kær (vandhul sø) og Karleby betyder altså byen ved kæret. Den tilknyttede kirke Herredskirke er resten af et forsvarsværk der sammen med forsvarsværket ved Dyrehaven i Halsted beskyttede borgerne mod Venderne.

Nabobyer er Ringseby (også i Herredskirke Sogn) og Øster Karleby (primært i Halsted Sogn), men med et par huse i Løjtofte Sogn.

Lokaliteter i Lolland Kommune
Wiki Loves Monuments

Wiki Loves Monuments (dansk: Wiki elsker monumenter) er en offentlig fotokonkurrence om monumenter, arrangeret af Wikimedia. I 2010 blev den afholdt første gang i Nederlandene, i 2011 blev den afholdt i flere europæiske lande, og fra 2012 er det en verdensomspændende konkurrence.

Wiki Loves Monuments fotokonkurrencer i Danmark 
  Wiki Loves Monuments 2011
  Wiki Loves Monuments 2012
  Wiki Loves Monuments 2018
  Wiki Loves Monuments 2019

Eksterne henvisninger 
 Officiel website for Wiki Loves Monuments fotokonkurrence

Konkurrencer
Julian Dicks

Julian Andrew Dicks (født 8. august 1968) er en tidligere professionel engelsk fodboldspiller, golfspiller og nuværende fodboldtræner. Han er mest kendt for sine i alt 10 år som venstre back for West Ham United, ligesom han også en enkelt sæson spillede for Liverpool.

Fodboldtrænere fra England
Fodboldspillere fra England
Fodboldspillere fra Birmingham City F.C.
Fodboldspillere fra West Ham United F.C.
Fodboldspillere fra Liverpool F.C.
John Curwen

John Curwen (født 14. november 1816 i Heckmondwike, Yorkshire, død 26. maj 1880 i Manchester) var en engelsk præst og sangpædagog.

Curven grundlagde tonic sol-fa-metoden. Han udgav blandt andet Grammar of Vocal Music (1843), grundlagde 1853 Tonic Sol-fa Association og 1879 Tonic Sol-fa College. Curwen udgav adskillige klassiske værker, blandt andet oratorier, i tonic sol-fa-notation. Sammen med sin søn John Spencer Curwen - som udgav Memorials of John Curwen (1882) - grundlagde Curwen 1863 musikforlaget J. Curwen & Sons, Ltd..

Tonic sol-fa-metoden 
Curwen introducerede en metode
til notering og indøvning af sangmusik under
elementære former; den går ud på at indøve
intervallerne gennem øret, og uden anvendelse
af den tempererede stemning (se
temperatur), og anvender de fra solmisationen kendte
tonebenævnelser do, re, mi, fa, sol, la, si (ti)
på skalatonerne i alle tonearter, således at
grundtonen altid kaldes do, det andet trin re
osv., hvorved ved overgangen fra en toneart
til en anden overgangstonen får dobbelt navn
(fx la’mi), efter sin stilling i både den gamle
og ny toneart. I England har metoden fundet
stor udbredelse gennem de af Curwen stiftede
institutioner Tonic Solfa Association og Tonic Solfa College;
andre steder har den ikke vundet
synderligt indpas, så lidt som den på lignende
principper hvilende Chevé-metode, der i sin tid spillede en vis rolle i Frankrig.

Se også 
 Relativ solmisation

Kilder 
 Svensk uppslagsbok. Malmö 1931, via den svenske artikel
  af operarepetitør S. Levysohn

Referencer

Eksterne henvisninger 

 "John Curwen Manuscripts". Special Collections in Performing Arts at the University of Maryland
 "The Boy's Voice" - A Book of practical Information on The Training of Boys' Voices For Church Choirs, &c. (tilgængelig i flere formater hos Gutenberg.org)
 



Musikpædagoger
Personer i 1800-tallet
Præster fra England
Salmonsens
Jean-Pierre Thiollet

Jean-Pierre Thiollet (født 9. december 1956 i Poitiers) er en fransk forfatter.

Efter at have afsluttet sine sekundære studier i Châtellerault og højere i Poitiers og Paris blev han journalist, essayist og forfatter.

Den 1 Marts 2017 er han initiativtageren til Cercle InterHallier til hyldest til forfatteren Jean-Edern Hallier .

Bibliografi 
 Hallier, tout feu tout flamme (2023)
 Hallier en roue libre (2022)
 Hallier, l'Edernel retour (2021)
 Hallier, l'Homme debout (2020)
 Hallier Edernellement vôtre (2019)
 Hallier ou l'Edernité en marche (2018)
 Improvisation so piano (2017)
 Hallier, l'Edernel jeune homme (2016) .

 88 notes pour piano solo (2015)
 Piano ma non solo (2012)
 Bodrum (2010)
 Carré d'Art (2008)
 Barbey d'Aurevilly (2006)
 Je m'appelle Byblos (2005)
 Sax, Mule & Co (2004)
 Le Chevallier à découvert (1998)
 Euro-CV (1997)
 L'Anti-Crise (med M-F Guignard, 1994)
 Utrillo (med forfatters, 1982)

Referencer 

Essayister fra Frankrig
Jens-Erik Bech

Jens-Erik Bech (1940 på Hadsund Syd – 10. marts 1995 i Hadsund) var en dansk politiker, der i perioden 1994-1995 var borgmester i Hadsund Kommune, valgt for Socialdemokratiet. Han efterfulgte Lau Jensen fra samme parti. Jens-Erik Bech har blandt andet givet navn til Jens-Erik Bechs Vej i Hadsund.

Kilder 
 Danske Kommuner – Borgmesterfakta

Borgmestre i Hadsund
Borgmestre fra Socialdemokraterne
Danskere i 1900-tallet
Taksim Gezi Park-urolighederne 2013

Taksim Gezi Park-urolighederne eller Taksim Gezi demonstrationerne 2013 er betegnelsen for en række gentagne folkelige uroligheder i de største byer i Tyrkiet der startede den 28. maj 2013. Protesterne begyndte i Istanbul ledet af en gruppe miljøforkæmpere, der ønskede at forhindre den centrale park, Taksim Gezi Park, i at blive erstattet af en rekonstruktion af den historiske Taksim Kaserne (nedrevet i 1940), som skal huse et indkøbscenter. Protesterne udviklede sig til optøjer, da en gruppe, som havde besat parken, blev angrebet af politiet. Selv om protesterne var rettet mod opførelsen af et indkøbscenter, er de blevet en generel protest mod den siddende regering. Protesterne har siden bredt sig til flere tyrkiske byer og til andre lande, der har en betydelig tyrkisk minoritet.

Demonstrationerne tog til på Taksimpladsen i Istanbul og gader i Ankara samt flere byer, herunder İzmir, Samsun, Isparta, Adana, Eskişehir, Antalya, Diyarbakir og Rize. Sidstnævnte er premierminister Erdoğans hjemby.

Referencer 

Begivenheder i 2013
Tyrkiets politik
Jonas Jonasson

Pär-Ola Jonas Jonasson, oprindelig Per Ola Jonasson (født 6. juli 1961 i Växjö), er en svensk journalist og forfatter, bosat på Gotland.

Bibliografi 
 Den hundredårige der kravlede ud ad vinduet og forsvandt (2009)
 Analfabeten der kunne regne (2013)
 Morder-Anders og hans venner (samt en uven eller to) (udkom 23. september 2015)

Referencer

Eksterne henvisninger 
 
 

Romanforfattere fra Sverige
Journalister fra Sverige
Personer fra Växjö
Pravdinsk

Pravdinsk (, ), indtil 1946 kendt som Friedland (, , ), er en by i Rusland. Byen ligger i Kaliningrad oblast, der er en russisk eksklave ved Østersøen mellem Polen og Litauen.

Pravdinsk ligger ved floden Łyna, 54 kilometer sydøst for byen Kaliningrad og tæt på grænsen til Polen. Byen har  indbyggere.

Historie 
Byen blev grundlagt i 1312 af Den tyske orden i Preussen, ved et vadested over floden. Under navnet Friedland (fredeligt land) blev byen indlemmet i Hertugdømmet Preussen efter sekulariseringen af Den tyske orden i 1525, og blev en del af Kongeriget Preussen i 1701, og i det forenede Tyskland i 1871.

Den 14. juni 1807 vandt Napoleon Bonaparte Slaget ved Friedland i nærheden af byen mod en fælles russisk-prøjsisk hær.

Byen blev erobret af Den Røde Hær under 2. verdenskrig, og blev sammen med resten af Østpreussen annekteret af Sovjetunionen i henhold til Potsdamkonferencen i 1945, og den tyske befolkning blev enten evakueret eller forvist. Bynavnet blev ændret til Pravdinsk (efter det russiske ord Pravda, som betyder sandhed på russisk).

Referencer

Eksterne henvisninger 

 

Byer i Kaliningrad oblast
Etableret i 1312
Friedland

Friedland kan henvise til:

 Rusland
 Pravdinsk – en by i Kaliningrad-regionen i Rusland, tidligere i Østpreussen under det tyske navn Friedland

 Tyskland
 Friedland (Mecklenburg) – by i forbundslandet Mecklenburg-Vorpommern
 Friedland (Niederlausitz) – by i Landkreis Oder-Spree i forbundslandet Brandenburg
 Friedland (Niedersachsen) – kommune i Landkreis Göttingen i forbundslandet Niedersachsen

Tjekkiet

 Hertugdømmet Friedland, et historisk (1627 - 1634) hertugdømme i Bøhmen.
Jan Frifelt

Jan Rasmussen Frifelt er en dansk TV-producent og -producer, som har været ansat i forskellige chef- og lederstillinger i DR og flere direktørstillinger i det private TV-produktionsmiljø.

Jan Frifelt er handelsuddannet inden for shippingbranchen. Efter at have afsluttet sin handelsuddannelse og studentereksamen tog han et tværfag i praktisk massekommunikation på Aarhus Universitet. Dette inspirerede ham til at prøve TV branchen og i 1980 begyndte han som assistent og rekvisitør i DR Provinsafdelingen i Aarhus.

I 1987 begyndte Jan Frifelt på en TV producer uddannelse på DR’s uddannelsescenter i TV Byen, et uddannelsesforløb, som han afsluttede i 1989, hvorefter han blev ansat som TV producer i DR’s Underholdningsafdeling, TV-UHA. Her producerede han en lang række underholdningsprogrammer og TV shows bl.a. Labyrint med Kim Schumacher, Dansk Melodi Grand Prix, Vild i Varmen, Superchancen og Jarls Talkshow. I 1995 fik Jan Frifelt endvidere en funktion som redaktør og var bl.a. både producer og redaktør på Husk Lige Tandbørsten og Safari begge med Casper Christensen som vært.

I 1997 valgte Jan Frifelt at forlade DR til fordel for et en stilling som chefproducer i Skandinavisk Filmkompagni. Her arbejdede han bl.a. sammen med Erik Stephensen, Jørgen Koldbæk, Ole Stephensen og Jarl Friis Mikkelsen.

Senere samme år valgte Jan Frifelt at vende tilbage som redaktør og producer i underholdningsafdelingen og var bl.a. DR producer på Nimbus’s dogmefilmeksperiment D-Dag og det verdensomspændende BBC samarbejde 2000 Today i forbindelse med årtusindeskiftet.
I 2000 blev Jan Frifelt chef for underholdningsafdelingen og da DR var hostbroadcaster på The Eurovision Song Contest 2001, var han endvidere både producer og head of showteam på showet.

Som følge af Medieforliget i 2002 valgte DR at outsource produktion af underholdningsprogrammer. Dette førte til at TV UHA blev nedlagt og at en del medarbejdere og produktioner bl.a. Stjerne for en aften blev outsourcet til den danske Fremantle afdeling Blu A/S, hvor Jan Frifelt blev ansat som direktør.

I 2003 valgte Jan Frifelt igen at vende tilbage til DR, denne gang for at etablere eventafdelingen DR TV-Events. Her har han været producent på bl.a. Åbningen af Operaen, Dansk Melodi Grand Prix, P3 Guld, DMA, Bodil- og Reumert Prisuddelingerne og Det Kongelige Bryllup. Sidstnævnte var han også chefproducer på.

I 2005 afsluttede Jan Frifelt en Executive MBA på AVT Business School.

I 2007 valgte Jan Frifelt igen at forlade DR, denne gang for at blive direktør, producent og partner i det aarhusianske TV- og reklamefilmsproduktionsselskab Deluca Film A/S. Her var han bl.a. producent på TV2’s julekalender Ludvig og Julemanden i 2011.
I 2012 etablerede Jan Frifelt sit eget TV produktionsselskab UpperCut Media Aps.

Jan Frifelt har sideløbende med sin karriere i TV branchen også været trommeslager i adskillige orkestre og er bl.a. medlem af Rockabilly bandet The Jime.

Ansatte i DR
Tv-producenter fra Danmark
Danskere i 1900-tallet
Danskere i 2000-tallet
Redaktører fra Danmark
Rødbyhavn Kirke

Rødbyhavn Kirke, er kirken i Rødbyhavn Sogn. Kirken er opført i 1966. Kirkeskibet er fremstillet af modelbyggeren George Rasmussen og er en model af skonnerten "Syltholm" fra 1905.

Referencer

Eksterne henvisninger 

 Rødbyhavn Kirke hos KortTilKirken.dk

Kirker i Lolland-Falsters Stift
Kirker i Lolland Kommune
Kirker i Maribo Amt
Regin Winther Poulsen

Regin Winther Poulsen (født 11. oktober 1994) blev den 9. marts 2012 valgt som formand for den færøske politiske ungdomsorganisation Unga Tjóðveldið.

Han bor i Hoyvik ligesom formanden for moderpartiet Tjóðveldi (Republikanerne), Høgni Hoydal.

Han har studeret på Føroya Studentaskúli og HF-skeið i Hoyvik.

Noter 

Politikere fra Tjóðveldi
Max Scheler

Max Ferdinand Scheler (født 22. august 1874 i München, død 19. maj 1928 i Frankfurt am Main) var en tysk filosof. Han er en af de tidlige fænomenologer. 

Max Scheler er især kendt for sin "materielle værdietik": Han afviser som Immanuel Kant, at handlinger skal vurderes på deres konsekvenser, men han mener i modsætning til Kants etik at etikken har et indhold, nemlig de rene, ideale værdier. Max Scheler har også bidraget til den filosofiske antropologi, filosofiske psykologi og til kulturfilosofien. Scheler regnes også for at være en personalistisk filosof, og personbegrebet fylder da også meget i hans filosofi.

Liv 
Max Scheler blev født i München. Som ung mand konverterede kan til katolicismen, som han først forlod i 1921. Han studerede medicin i München og Berlin og filosofi (under Wilhelm Dilthey og sociologi under Georg Simmel). Hans modtog doktoratet i filosofi i Jena. I 1902 mødte han Edmund Husserl i München og blev en del af cirklen omkring Husserl. Han var en del af reaktionen på Jahrbuch für Philosophie und phänomenologische Forschung, hvor bl.a. hans hovedværk Formalismen i etikken og den materiale værdietik udkom. Han var reserveret omkring væsentlige dele af fænomenologien og foretrak at udvikle sine egne ideer. Han førte en omflakkende akademisk karriere indtil han i 1919 blev ansat som professor i Köln, hvor han forblev til sin død.

Værker 

 Zur Phänomenologie und Theorie der Sympathiegefühle und von Liebe und Hass, 1913
 Der Genius des Kriegs und der Deutsche Krieg, 1915
 Der Formalismus in der Ethik und die materiale Wertethik, 1913 - 1916
 Krieg und Aufbau, 1916
 Die Ursachen des Deutschenhasses, 1917
 Vom Umsturz der Werte, 1919
 Neuer Versuch der Grundlegung eines ethischen Personalismus, 1921
 Vom Ewigen im Menschen, 1921
 Probleme der Religion. Zur religiösen Erneuerung, 1921
 Wesen und Formen der Sympathie, 1923 (neu aufgelegt als Titel von 1913: Zur Phänomenologie ...)
 Schriften zur Soziologie und Weltanschauungslehre, 3 Bände, 1923/1924
 Die Wissensformen und die Gesellschaft, 1926
 Der Mensch im Zeitalter des Ausgleichs, 1927
 Die Stellung des Menschen im Kosmos, 1928
 Philosophische Weltanschauung, 1929
 Logik I. (Fragment, Korrekturbögen). Amsterdam 1975

Eksterne henvisninger 

 www.max-scheler.de Max Scheler Gesellschaft
 www.phenomenologycenter.org Side, der behandler fænomenologiens indhold og historie samt fænomenologiske filosoffer

Noter 

Filosoffer fra Tyskland
Antropologer fra Tyskland
Personer fra München
Tyskere i 1800-tallet
Tyskere i 1900-tallet
Ansatte ved Jena Universitet
Fænomenologer
Røde Laust

Røde Laust er en vandrehistorie fra Fjends-området, hvor det siges at Laust begik selvmord omkring 1800-1900-tallet. Lausts lig blev derefter taget ud gennem taget, på grund af gammel overtro om, at sjælen ikke kunne komme igennem døren. Hans såkaldte lig blev begravet lige mellem de tre sogne Vroue, Smollerup og Daugbjerg, for at hans sjæl kunne gå, hvilken vej den ville. Historien om Laust lever endnu blandt folk i det gamle Fjends, og der er en fysisk gravsten som beviser, at Laust muligvis har levet.

Klider  

Folkesagnfigurer
Far til fire - tilbage til naturen

Far til fire - tilbage til naturen er en dansk familiefilm fra 2011. Filmen er instrueret af instruktøren Claus Bjerre, som også har instrueret de foregående far til fire-film. Far til fire - tilbage til naturen havde et statsstøttebudget på 5,7 millioner. Den er tilladt for alle aldersgrupper.

Handling 
Familien tager til Sverige på weekendtur for at fejre fars kusine Annikas fødselsdag. De opdager, at visse miljøsvin smider affald i en smuk naturpark, og det bliver en sag for far og børn.

Medvirkende 
 Niels Olsen: Far
 Kasper Kesje: Lille Per
 Sidse Mickelborg: Søs
 Kathrine Bremerskov Kaysen: Mie
 Jakob Wilhjelm Poulsen: Ole
 Jess Ingerslev: Onkel Anders
 Søren Bregendal: Peter
 Tammi Øst: Annika
 Anders Hove: Gubben
 Jacob Lohmann: Rikard 
 Marcus Aurelius Nicolas Christensen: Carl-Åke 
 Per Otto Bersang Rasmussen: Landbetjent
 Jakob Öqvist: Genbrugsmand
 Anders Fjelsted: Bankassistent
 Thomas Andersson: Skovkarle

Referencer

Eksterne henvisninger 
 

Danske film fra 2011
Familiefilm fra Danmark
Tilbage til naturen
Film instrueret af Claus Bjerre
Dansksprogede film
Kolbøttefabrikken

Kolbøttefabrikken er en dansk spillefilm om livet på et psykiatrisk hospital instrueret af Morten Boesdal Halvorsen.

Filmen havde premiere 29. maj 2014 i Danmark.

Priser 
 Nomineret til Svendprisen 2014 for Årets Danske Film.
 Nomineret til Svendprisen 2014 for Bedste Kvindelige Hovedrolle
 Nomineret til Svendprisen 2014 for Bedste Mandlige Hovedrolle

Medvirkende 
 Paprika Steen som Acacia
 Ole Boisen som Dr. Bergstrøm, overlæge
 Mia Lyhne som Anette, oversygeplejerske
 Allan Hyde som Frank, medicinstuderende
 Zlatko Buric som Omar, patient
 Mick Øgendahl som Mikael
 Simon Jul Jørgensen som Hasse, patient
 Mads Koudal som Forsvarer
 Jesper Asholt som Dr. Selmer, retslæge
 Jens Andersen som Anklager
 Vigga Bro som Dommer

Modtagelse 
Filmen fik flere middelmådige anmeldelser, bl.a. to ud af seks stjerner fra Soundvenue og Filmmagasinet Ekko, tre stjerner i Berlingske og fire ud af seks i DR P1 Filmland.

Den 3. august 2018 blev filmen taget op i den satiriske podcast Dårligdommerne, hvor den også fik meget kritik. Dommerne tildelte Allan Hyde podcastens såkaldte "Søren Bregendal-pris" på en positiv note, og valgte enstemmigt ikke at anbefale filmen.

Referencer

Eksterne henvisninger 
 

Danske film fra 2014
Komediefilm fra Danmark